钦定古今图书集成/历象汇编/乾象典/第040卷 > 《东山待月歌》练子宁
## 钦定古今图书集成/历象汇编/乾象典/第040卷 > 《东山待月歌》练子宁

天风吹桂香，夜久露华结。清兴谁与同，停杯待明月。
明月须臾海上来，青天一望无尘埃。人看明月皎如
昨，月照人间知几回。人生何用嗟与叹，月本无心尚
圆缺。玉兔捣药能长生，不管麻姑鬓如雪。月既照我
饮，我且为月歌。举杯劝月月亦喜，清泉历乱扬金波。
愿把紫鸾笙，双吹向寥廓。直上蓬莱第一峰，坐听《霓
裳》奏仙乐。